Праз месяц Роб вярнуўся на тое ж месца з Арно ван дэн Бергам (Arnoud B van den Berg) - калегай з кампаніі Sound Approach:“Пошукі савы не былі лёгкімі. Яна насяляе адвесныя скалы і яе голас цяжка пачуць. Каб зрабіць нашы пошукі цяжэйшымі, ў красавіку птушкі зусім не крычалі. Аднак праз нейкі час мы ўсё ж пачулі адну з іх! Таго моманту, на працягу якога мы яе ўбачылі на скале, хапіла, каб пацвердзіць, што гэта сава. Да таго ж яўна такая, якую мы раней не бачылі”. У траўні і чэрвені каманда з Sound Approach здзейсніла яшчэ дзве паездкі ў гэты рэгіён, каб знайсці больш соваў новага віду, зрабіць здымкі і запісаць голас, паназіраць за паводзінамі соваў. Пасля крытычнай аценкі сабраных доказаў навукоўцы прыйшлі да высновы, што гэта сапраўды новы для навукі від птушак, да таго ж першы, апісаны на Аравійскай паўвыспе за апошнія 77 год. Кампанія Sound Approach плануе працягнуць вывучэнне новага віду разам з прадстаўнікамі міністэрства па ахове прыроды Аману. “Мы знайшлі толькі 6 птушак, таму гэтая сава павінна атрымаць усю магчымую ахову” – падкрэсліў Мэгнус Роб.